ไทยน๊อคซ์ ถูกเทกโอเวอร์
บริษัทไทยน๊อคซ์ สเตนเลส ถูกเทกโอเวอร์ ขอระงับซื้อขายหุ้นบริษัทฯ ชั่วคราวในภาคเช้า
7 ก.ค. 2554

บริษัทไทยน๊อคซ์ สเตนเลส ถูกเทกโอเวอร์ ขอระงับซื้อขายหุ้นบริษัทฯ ชั่วคราวในภาคเช้า
บริษัทไทยน๊อคซ์ สเตนเลส(INOX) ได้รับการติดต่อจากผู้ลงทุนที่สนใจและมีศักยภาพรายหนึ่งว่า จะเข้าถือหลักทรัพย์เพื่อครอบงำกิจการโดยสมัครใจ (เทกโอเวอร์)  ในขณะนี้ บริษัทฯ กำลังประชุมคณะกรรมการเพื่อพิจารณาข้อมูลดังล่าว และเพื่อให้ผู้ถือหุ้นและผู้ลงทุนทั่วไปได้มีข้อมูลและมีเวลาที่จะวิเคราะห์ข้อมูลอย่างเพียงพอก่อนที่จะทำการซื้อขายหุ้นของบริษัทฯ ต่อไปตามที่เห็นสมควร  บริษัทฯจึงขอระงับการซื้อขายหุ้นของบริษัทฯ ชั่วคราวในภาคเช้า ระหว่างเวลา 10.00 น. - 12.30 น. ในวันที่ 7 ก.ค.2554
ที่ผ่านมาราคาหุ้น INOX วิ่งแรงอย่างโดดเด่น โดยบวกขึ้นต่อเนื่อง 4 วัน และล่าสุดวันที่ 6 ก.ค. ซึ่งเป็นวันที่นักลงทุนกลุมนี้แจ้งความต้องการเข้าเทกโอเวอร์ต่อบริษัท ราคาขยับขึ้น 0.14 บาท เพิ่มขึ้น 7.95% ปิดที่ราคา 1.90 บาท ท่ามกลางมูลค่าการซื้อขายหนาแน่น   539ล้านบาท นับว่าผิดปกติเมื่อเทียบกับวันก่อนที่มีการซื้อขายวันละ 1 ล้านบาทเศษ และราคาปรับตัวขึ้นสวนทางตลาดหุ้นรูดลงแรงกว่า  11 จุด